হাজারদুয়ারিকে তো আগেই সাজিয়েগুছিয়ে তোলা হয়েছে, এ বার এর সঙ্গে যোগ হয়েছে মোতিঝিল। মোতিঝিল নতুন করে সেজে ওঠার পর পর্যটকদের কাছে ঐতিহাসিক মুর্শিদাবাদের আকর্ষণ এখন বহু গুণ বেড়ে গিয়েছে। এবং মজার কথা হল, পর্যটক সংখ্যার দিক থেকে প্রকৃতিতীর্থ মোতিঝিল পর্যটনকেন্দ্র পিছনে ফেলে দিয়েছে হাজারদুয়ারি প্রাসাদ ও সংগ্রহশালাকে। গত সেপ্টেম্বর থেকে নভেম্বর পর্যন্ত মোতিঝিল দেখেছেন ২ লক্ষ ৬ হাজার ৩৪১ জন, আর হাজারদুয়ারিতে গেছেন ১ লক্ষ ৮৮ হাজার ৬০ জন পর্যটক। পর্যটকদের আরও বেশি করে আকর্ষণ করার জন্য মোতিঝিল পর্যটনকেন্দ্রে সন্ধের পর চলছে ‘সন এ ল্যুমিয়ের’ তথা আলো ও ধ্বনির মাধ্যমে ইতিহাস কথন।